Diari Oficial de la Generalitat Valenciana


Sumari del DOGV 9191, del 08-10-2021 (2021/10503)

DECRET 131/2021, d'1 d'octubre, del Consell, d'aprovació de les bases reguladores i concessió d'ajudes per a pal·liar els danys produïts pel temporal de pluges, fenòmens costaners i vents en la Comunitat Valenciana entre l'11 i el 14 de setembre de 2019.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9191

Data del DOGV
:   08-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10560


Data del document
:   01-10-2021

Organisme emissor
:   Conselleria de Justícia, Interior i Administració Pública

Tipus de document
:   Decret

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública
    * assegurança de danys
    * indemnització

DECRET 131/2021, d'1 d'octubre, del Consell, d'aprovació de les bases reguladores i concessió d'ajudes per a pal·liar els danys produïts pel temporal de pluges, fenòmens costaners i vents en la Comunitat Valenciana entre l'11 i el 14 de setembre de 2019. [2021/10386]  
El Consell, el 20 de setembre 2019, va acordar iniciar les actuacions per a pal·liar els danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019. A aquest efecte, l'acord esmentat va atribuir al director de l'Agència Valenciana de Seguretat i Resposta a les Emergències la coordinació de totes les actuacions dels diferents departaments del Consell i amb altres administracions públiques, pel que fa a les accions que hagen de desenvolupar-se per a aconseguir la tornada a la normalitat, al més prompte possible, de totes les zones afectades pel temporal a què es refereix l'acord esmentat.  
Aquest acord en els seus articles quart i cinqué apartat 3 establia un termini perquè els municipis afectats pel temporal presentaren les estimacions dels danys ocasionats en béns i infraestructures públiques de titularitat municipal, i, en el seu cas, de les despeses extraordinàries que, amb caràcter urgent, s'hagen hagut d'efectuar a conseqüència d'aquest. Dins d'aquest termini van ser presentades les estimacions dels danys dels municipis afectats pel temporal a què es refereix l'acord citat.  
  
D'acord amb el que es preveu en la Llei 13/2010, de 23 de novembre, de la Generalitat, de protecció civil i gestió d'emergències de la Generalitat, i en el Decret 163/2016, de 4 de novembre, del Consell, pel qual es regulen la Comissió Interdepartamental per al Seguiment i Coordinació de la Postemergència i l'Oficina Única Postemergència, per al seguiment i coordinació de les actuacions posteriors a una catàstrofe o emergència, es va procedir a la determinació dels departaments competents de la Generalitat, realitzant-se, en el marc de l'Oficina Única Postemergència, una avaluació tècnica de les valoracions presentades conforme al que s'estableix en l'acord del Consell, així com a la determinació dels procediments per a dur a terme les mesures que correspongueren.  
La Comissió Interdepartamental de Seguiment i Coordinació de la Postemergència en reunió de 10 de desembre de 2020, amb indicació dels municipis afectats, tipus d'actuació i imports, que s'hauran d'atendre a càrrec del capítol IV del programa 221.10, Emergències, protecció civil i extinció d'incendis, prèvies les modificacions pressupostàries previstes en l'article 9 de la Llei 4/2020, de 30 de desembre, de pressupostos de la Generalitat per a l'exercici 2021.  
  
El Reial Decret llei 11/2019, de 20 de setembre, pel qual s'adopten mesures urgents per a pal·liar els danys causats per temporals i altres situacions catastròfiques, declara zona afectada greument per una emergència de protecció civil les províncies d'Alacant i València, pels greus successos causats per una DANA els dies 12 a 16 del mes de setembre de 2019.  
Les ajudes a les quals es refereix aquest decret van dirigides a la realització d'actuacions per a pal·liar els danys produïts per aquest temporal en els municipis afectats; no procedeix, per tant, efectuar una comparació i valoració entre els diferents danys ocasionats pel temporal per a donar prioritat uns sobre altres, sinó que el que es pretén és donar cobertura a aquestes actuacions de manera equitativa.  
Per tant, en les ajudes a les quals es refereix aquest decret, donada la intensitat del temporal, l'extensió que es va veure afectada per aquest i els efectes catastròfics que va originar, concorren circumstàncies singulars i raons d'interés públic, social, econòmic i humanitari que dificulten la seua convocatòria pública i que justifiquen el seu atorgament en règim de concessió directa, de conformitat amb el que disposa l'article 168.1.C de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
D'altra banda, l'Acord de 20 de setembre de 2019, en el seu apartat tercer estableix l'aprovació d'un decret de concessió d'ajudes urgents destinat als ajuntaments per a compensar les despeses extraordinàries que haja hagut d'escometre el municipi durant l'episodi d'emergència, entenent com a tals les despeses realitzades per aquest motiu des de l'11 de setembre fins a la data de publicació d'aquest, així com les despeses derivades del suport tècnic que, en el seu cas, els ajuntaments presten a l'Oficina de Gestió i Coordinació d'Ajudes de la Generalitat; ajudes que són regulades pel Decret 197/2019, de 20 de setembre, del Consell, d'aprovació de les bases reguladores i del procediment de concessió directa d'ajudes urgents als municipis afectats pels danys produïts pel temporal de pluges, fenòmens costaners i vents esdevingut en la Comunitat Valenciana entre l'11 i el 14 de setembre de 2019, modificat per Decret 202/2019.  
  
Aquestes ajudes van ser concedides per Resolució de 28 de novembre de 2019 i Resolució de 5 de desembre de 2019, de la Conselleria de Justícia, Interior i Administració Pública, per als ajuntaments i pels imports següents:  
Així mateix la Conselleria d'Agricultura, Desenvolupament Rural, Emergència Climàtica i Transició Ecològica ha posat en marxa altres actuacions per a pal·liar els danys ocasionats pel temporal en camins i infraestructures agràries de regadius, de conformitat amb els acords per la Comissió Interdepartamental per al Seguiment i Coordinació de la Postemergència en la reunió de 10 de desembre de 2020, en els ajuntaments i pels imports següents:  
  
AJUNTAMENT CAMINS INFRAESTRUCTURES DE REGADIU  
AIELO DE MALFERIT 0,45 018.270,34  
ALBAIDA 19.406,93 0,00  
FONT DE LA FIGUERA, LA 481.854,63 068.215,00  
MOIXENT 249.307,04 0,00  
PALOMAR, EL 0,00 23.000,14  
TOTAL 750.568,65 031.205,48  
  
  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, assigna a la Conselleria de Justícia, Interior i Administració Pública, entre altres, les competències en matèria de situacions d'emergència.  
Per tot això, de conformitat amb el que estableix l'article 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, prèvia deliberació del Consell, en la reunió d'1 d'octubre de 2021,  
  
  
DECRETE  
  
Article 1. Objecte  
1. Aprovar les bases reguladores de les ajudes directes als ajuntaments que s'esmenten en l'annex I, en la quantia i distribució que s'indica, per a realitzar accions dirigides a pal·liar els danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019 i concedir les ajudes indicades que es finançaran a càrrec del capítol IV del programa 221.10, Emergències, protecció civil i extinció d'incendis, amb les modificacions pressupostàries prèvies previstes en l'article 9 de la Llei 4/2020, de 30 de desembre, de pressupostos de la Generalitat per a l'exercici 2021.  
  
2. Les ajudes hauran d'anar destinades a actuacions de reparació dels danys produïts a conseqüència del temporal en les infraestructures i béns públics, naturals, edificis i altres construccions, així com en mobiliari i estris, i, en el seu cas, de les despeses extraordinàries que, amb caràcter urgent, s'hagueren hagut d'efectuar a conseqüència del temporal.  
3. No seran subvencionables, d'acord amb aquest decret, les indemnitzacions ni les actuacions dirigides a l'execució d'obra nova o a la millora de les infraestructures i béns públics.  
4. Les ajudes concedides tenen caràcter complementari i són compatibles en concurrència amb altres subvencions, indemnitzacions, ajudes, ingressos o recursos, procedents de sistemes públics o privats, nacionals o internacionals, o d'altres administracions públiques, fins al límit del valor del dany produït.  
5. Desestimar les sol·licituds esmentades en l'annex II, pels motius que s'hi indiquen.  
6. Inadmetre a tràmit les sol·licituds esmentades en l'annex III per incompliment del termini dels requisits per a la presentació de les sol·licituds que s'estableixen en l'apartat quart de l'Acord de 20 de setembre de 2019, del Consell, d'inici de les actuacions per a pal·liar els danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019.  
  
  
Article 2. Règim jurídic  
Les ajudes es regiran per la Llei 38/2003, de 17 de novembre, general de subvencions; pel seu reglament de desenvolupament, aprovat per Reial decret 887/2006, de 21 de juliol, i per la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en allò que no preveu aquest decret.  
  
Article 3. Beneficiaris  
1. Són beneficiaris d'aquestes ajudes els ajuntaments afectats pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, que s'esmenten en l'annex I, en la quantia i distribució que s'indica, per a realitzar accions dirigides a pal·liar els danys produïts per aquest temporal.  
  
2. Aquest decret no necessita la seua notificació a la Comissió Europea, d'acord amb els articles 1.3 i 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per tractar-se d'ajudes destinades a reparar els perjudicis causats per desastres naturals o per altres esdeveniments de caràcter excepcional, expressament declarades compatibles en l'article 107.2.b del Tractat de Funcionament de la Unió Europea.  
  
Article 4. Import de les ajudes  
1. Sense perjudici de la tramitació de les modificacions de crèdit que siguen necessàries, s'aproven ajudes, per un import global màxim de 03.966.630,78 ?, destinades als ajuntaments que s'esmenten en l'annex I i en les quanties indicades en aquest, per a la realització de les actuacions necessàries per a pal·liar els danys produïts pel temporal al qual es refereix aquest decret.  
2. Aquestes ajudes s'atorguen en règim de concessió directa a l'empara de l'article 168.1.C de la Llei 1/2015, en virtut de les circumstàncies de les quals es va deixar constància en l'Acord de 20 de setembre de 2019, del Consell, d'inici de les actuacions per a pal·liar els danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, publicat en el Diari Oficial de la Generalitat Valenciana núm. 8639, de 20 de setembre de 2019.  
3. El pagament de les quanties atorgades als ajuntaments, que en cap cas podrà tindre el caràcter de transferència de capital, es realitzarà mitjançant el lliurament anticipat del 100 % de l'import de l'ajuda, una vegada comunicada i acceptada aquesta.  
  
Article 5. Finalitat  
Els imports, que tindran la consideració d'ajudes directes, s'hauran de destinar exclusivament a la realització, per part dels ajuntaments indicats en l'annex I, d'actuacions per a pal·liar els danys produïts pel temporal al qual s'al·ludeix en l'article anterior, de conformitat amb les valoracions presentades.  
  
Article 6. Actuacions previstes  
Les ajudes que es concedeixen en aquest decret es podran destinar a cobrir els següents danys, pels imports i amb les condicions que s'indiquen:  
a) Danys provocats en béns i infraestructures de titularitat municipal. La quantia de les ajudes podrà ser de fins al 100 % del valor dels danys produïts pel temporal a què fa referència aquest. Les despeses imputables a aquestes ajudes poden comprendre, a més dels imports d'execució de l'actuació, els honoraris de redacció del projecte, direcció de l'actuació i tramitació de l'expedient, en la part proporcional a l'actuació realitzada amb aquesta ajuda, que en el seu conjunt no podrà superar l'ajuda concedida. Queden excloses d'aquest concepte les infraestructures de generació, transport i distribució d'energia elèctrica i instal·lacions de telecomunicació, així com les actuacions dirigides a l'execució d'obra nova i a la millora de les infraestructures i béns públics, ni la millora d'aquests.  
  
b) Les despeses extraordinàries que, amb caràcter urgent, hagueren hagut d'efectuar els ajuntaments a conseqüència del temporal, dutes a terme en el mateix moment de produir-se aquest o en els immediatament posteriors a la finalització dels fets causants, sempre que el seu objectiu siga el funcionament dels serveis públics essencials o imprescindibles per a garantir la vida i seguretat de les persones. La quantia de les ajudes podrà ser de fins al 100 % del valor de les despeses extraordinàries realment efectuades. A aquest efecte, s'exclouen d'aquest concepte els treballs duts a terme amb mitjans propis de la corporació local, ja siguen materials, com ara maquinària, eines, etc., o humans, entés així el personal contractat amb anterioritat als fets causants. En cap cas seran objecte d'aquestes ajudes les despeses de personal generades per bombers, policia local, protecció civil i altres de caràcter anàleg.  
  
c) En el seu conjunt no podrà superar l'ajuda concedida.  
  
Article 7. Obligacions de les entitats locals  
Les corporacions locals assumiran les obligacions següents:  
a) Dur a terme les actuacions previstes en un termini de fins a 12 mesos comptadors des de l'endemà de la publicació d'aquest decret en el Diari Oficial de la Generalitat Valenciana. S'haurà de disposar de totes les autoritzacions sectorials necessàries per a l'execució de les actuacions; la concessió de la present ajuda no suposa l'obtenció de l'autorització per a l'execució d'aquestes.   
b) Presentar, dins del termini indicat en l'apartat a, davant l'Agència Valenciana de Seguretat i Resposta a les Emergències, una memòria tècnica final que certifique la correcta realització de les diferents actuacions dutes a terme amb l'ajuda objecte d'aquest decret, indicant, l'estat de la infraestructura o bé públic abans del temporal, les actuacions realitzades i el cost de cadascuna d'aquestes.  
c) Justificar, dins del termini indicat en l'apartat a, davant l'Agència Valenciana de Seguretat i Resposta a les Emergències, mitjançant certificat expedit per l'òrgan de la Secretaria-Intervenció, o de l'interventor o interventora municipal la totalitat de les despeses realitzades fins al 100 % de l'aportació efectuada, incloent una relació completa amb el desglossament de cadascuna de les despeses realitzades que especifique el capítol de despesa i tipus de l'actuació; així com la documentació establida en l'article 75 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
d) Comunicar, dins del termini indicat en l'apartat a, a l'Agència Valenciana de Seguretat i Resposta a les Emergències, altres ajudes rebudes per a cadascuna de les actuacions realitzades.  
e) Reintegrar els fons percebuts que no hagueren sigut degudament justificats dins del termini i en la forma escaient davant l'Agència Valenciana de Seguretat i Resposta a les Emergències.  
f) Sotmetre's a les actuacions de comprovació que, respecte de la gestió d'aquests fons, duga a terme el personal tècnic competent en les matèries objecte d'aquestes ajudes, així com a les actuacions de control financer que realitze la Intervenció de la Generalitat i als procediments fiscalitzadors de la Sindicatura de Comptes.   
  
Article 8. Control d'actuacions  
La Generalitat efectuarà un control de les actuacions de reparació dels danys objecte d'aquest decret que consistirà en la realització d'un control de camp sobre un mínim del 5 % de les sol·licituds presentades i del 5 % del total de l'ajuda concedida, seleccionades mitjançant un procediment aleatori corregit per criteris de factors de risc.  
  
Article 9. Efectes  
Aquest decret produirà efectes des de l'endemà de la publicació en el Diari Oficial de la Generalitat Valenciana.  
  
Contra aquest decret, que posa fi a la via administrativa, es podrà, potestativament, realitzar el requeriment a què es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos des de la publicació, o bé es podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la seua publicació, en el Diari Oficial de la Generalitat Valenciana. Tot això de conformitat amb el que estableixen els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 1 d'octubre de 2021  
  
La vicepresidenta del Consell,  
MÓNICA OLTRA JARQUE  
  
La consellera de Justícia, Interior  
i Administració Pública,  
GABRIELA BRAVO SANESTANISLAO